טיבינגן

טיבינגן (בגרמנית: Tübingen, ) היא עיר במדינת באדן-וירטמברג שבגרמניה.

== גאוגרפיה ==
העיר נמצאת 30 קילומטר דרומית לשטוטגרט, והיא שוכנת לגדות נהר הנקר, יובלו של הריין. יובלו של הנקר עצמו, האָמר (Ammer), עובר אף הוא בעיר. בשנת 2002 התגוררו בעיר כ-83,000 תושבים. שטחה גדול יחסית - 108 קמ"ר - וצפיפות האוכלוסייה בה נמוכה - כ-760 איש לקמ"ר.

טיבינגן היא אחת מערי האוניברסיטה המובהקות של גרמניה. אוניברסיטת טיבינגן נוסדה ב-1477, וכיום מהווים 25,000 הסטודנטים הלומדים בה כמעט שליש מתושבי העיר. בטיבינגן אווירה אקדמית עשירה, והעיר הפכה במשך השנים לחממה של דעות פוליטיות הנוטות שמאלה ושל מעורבות חברתית וסביבתית. זוהי אחת הערים הבודדות בגרמניה בהן ראש העיר משתייך למפלגת הירוקים ובהן מפלגה זו היא הגדולה ביותר במועצת העיר. ראש עיריית טיבינגן מאז ינואר 2007 הוא בוריס פאלמר (Boris Palmer), אשר כיהן לפני כן כחבר בפרלמנט של באדן-וירטמברג. פאלמר החליף את בירגיטה רוס-שרר (Birgitte Russ-Scherer), אשר כיהנה בתפקיד מטעם ה-SPD במשך שמונה שנים.

בטיבינגן שלושה מכוני מקס פלאנק: מכון לביולוגיה התפתחותית, מכון לקיברנטיקה ביולוגית ומכון למערכות אינטליגנטיות (לאחרון קיים סניף נוסף בשטוטגרט). זוכת פרס נובל לפיזיולוגיה או לרפואה לשנת 1995, כריסטיאנה ניסליין-פולהרד, מנהלת את אחת המחלקות במכון לביולוגיה התפתחותית.

קיימות ראיות כי בעידן האימפריה הרומית היה יישוב באתר של טובינגן המודרנית, אך רק ב 1191 מוזכרת העיר לראשונה ברשומות בכתב. ככל שעבר הזמן, צברו הרוזנים של טובינגן בהדרגה כוח והשפעה. בסופו של דבר, הדוכס של ממלכת וירטמברג הכיר ביתרונותיה של העיר וקנה אותו בשנת 1495. מאז, העיר כמעט תמיד השתייכה בלב הממלכה ואחר כך בלב המדינה הפדרלית של וירטמברג.

טיבינגן מהווה עיר תיירותית ראשונה במעלה, ותיירים רבים פוקדים אותה מדי שנה, במיוחד בחודשי הקיץ. העיר העתיקה של טיבינגן היא מהגדולות והנאות שבערי גרמניה; היא נשתמרה בצורה טובה ולא נהרסה במלחמת העולם השנייה. בעיר העתיקה עשרות סמטאות צרות, מפותלות ומרוצפות אבן. שלושת האתרים החשובים ביותר בעיר העתיקה הם כנסיית גאורג הקדוש, הכנסייה הראשית של טובינגן; בית העירייה העתיק, אשר חזיתו מכוסה כולה בציורים נאים; וטירת הוהנטיבינגן (Hohentübingen), המוקפת חומה והנמצאת כ-50 מטרים מעל לפני העיר העתיקה. הטירה צנועה יחסית לטירות אחרות, כגון טירת היידלברג, וחלק מחדריה משמשים את אוניברסיטת טיבינגן - בטירה שוכנות המחלקה לארכאולוגיה והמכון לחקר ההיסטוריה של האמנות.

טיבינגן שוכנת בגבולו הצפוני של האזור הגאוגרפי המכונה היורה השוואבית (בגרמנית: Schwäbische Alb). מצפון לעיר שוכן יער גדול, שנבוך (Schönbuch). הגובה במרכז העיר הוא כ-350 מטרים מעל לגובה פני הים; השכונות הגבוהות ביותר של טיבינגן שוכנות כ-100 מטרים מעל לגובה מרכז העיר. על גבעות העיר פזורות נקודות תצפית רבות, מהן נשקף נוף מרהיב.

טיבינגן מהווה מרכז תחבורתי אזורי. בעיר ארבע תחנות רכבת; התחנה המרכזית גדולה יחסית לגודל העיר.
<gallery>
File:Street in Tübingen (1).JPG|רחוב בטיבינגן
File:Tübingen. Kirchgasse direkt vor dem Marktplatz (2015).jpg|רחוב ברובע העתיק של טיבינגן
File:St. George Fountains in Tübingen (1).JPG|מזרקת סנט ג'ורג' ליד הקתדרלה בטיבינגן
File:Neptune Fountain in Tübingen.JPG|מזרקת נפטון בכיכר השוק בטיבינגן
File:Maktplatz in Tübingen.JPG|שוק הפרחים בכיכר השוק בטיבינגן
File:Rathaus in Tübingen.JPG|בית עיריית טיבינגן עם השעון האסטרונומי
File:Gate to Schloss Hohentübingen.JPG|שער הכניסה הראשי לטירת הוהנטיבינגן
File:Schloss Hohentübingen (2).JPG|החלק הפנימי של טירת הוהנטיבינגן
File:Inner gate to Schloss Hohentübingen.JPG|שער הכניסה הפנימי לטירת הוהנטיבינגן
File:Hölderlin tower in Tübingen.JPG|מגדל הלדרלין בו גר המשורר פרידריך הלדרלין 36 שנים בבידוד
קובץ:Tübingen - Altstadt - Neckarfront - Ansicht von Neckarinsel mit Stocherkahn.jpg
</gallery>

== קישורים חיצוניים ==

* 

* 
* 
* [http://www.uni-tuebingen.de אתר אוניברסיטת טיבינגן]
* [http://www.is.mpg.de/2281/03_About_the_institute אתר מכון מקס פלאנק למערכות אינטליגנטיות] 
* 
* 

==הערות שוליים==

*
קטגוריה:באדן-וירטמברג: ערים
קטגוריה:יישובים שהוקמו במאה ה-11